Franza
La Franza (o Fränza), ufizialmänt Repóbblica franzaiṡa, la cunféṅna col Bêlg', al Lussenbûrg, la Germâgna, la Ṡvézzra, l'Itâglia, Mònaco, Andårra e la Spâgna. Da la Franza a s pôl andèr in Inghiltèra a travêrs dla galerî dla Mândga.

La Repóbblica franzaiṡa l é 'na democrazî fâta cme repóbblica preṡidenzièla. La zitè capitèla l é Parîṡ. La Franza ai é dänter ai pajîṡ pió dṡvilupé dal månnd e incû la sèsta putänza dl economî mundièla. I ideèl dla Repóbblica franzaiṡa i én rapreṡentè da la dichiaraziån di drétt di òmen e dal zitadén. 

La Franza l é stè un pajaiṡ fundatåur dl Ugnån Européa, dal Naziån uné e un mèmber dla Francofonî, dal G8 e dl Ugnån Latéṅna. La Franza incû l é un pajaiṡ permanänt int al Cunsélli ed sicurazza däl Naziån Uné, e anc óṅna däl putänz nucleèri arcgnossó. L'Eṡâgon l é la destinaziån di viâż pió cgnossó dal månnd.